Illum, il-Grupp tal-Euro eleġġa lil Paschal Donohoe, Ministru għall-Finanzi u għar-Riformi u n-Nefqa Pubblika tal-Irlanda,bħala l-President tal-Grupp tal-Euro, f'konformità mal-Protokoll 14 tat-trattati tal-UE. Il-President il-ġdid ser jibda l-mandat tiegħu fit-13 ta' Lulju 2020 u ser iservi terminu ta' sentejn u nofs. L-ewwel laqgħa tal-Grupp tal-Euro taħt il-presidenza ta' Paschal Donohoe hija attwalment ippjanata għall-11 ta' Settembru 2020. Paschal Donohoe nħatar Ministru għall-Finanzi tal-Irlanda f'Ġunju 2017. Il-grupp tal-Euro huwa korp informali fejn il-ministri tal-istati membri taż-żona tal-euro jiddiskutu kwistjonijiet ta' tħassib komuni fir-rigward tal-kondiviżjoni tal-euro bħala l-munita unika. Jiffoka b'mod partikolari fuq il-koordinazzjoni tal-politiki ekonomiċi. Normalment jiltaqa' darba fix-xahar, lejlet il-laqgħa tal-Kunsill Affarijiet Ekonomiċi u Finanzjarji. Bijografija ta' Paschal Donohoe Lista tal-membri tal-Grupp tal-Euro Paġna web tal-Grupp tal-Euro Ara l-paġna tal-laqgħa